Nagyszabású közjogi konferencia a pécsi jogi karon

Kétnapos konferenciát szervez a Pécsi Tudományegyetem Állam-és Jogtudományi Kara 2023. november 23-án és 24-én, melyre az előzetes regisztrációk alapján több mint 100, a közéletben és közigazgatásban rangos szerepet vállaló Pécsett végzett jogász érkezik.

„Pécsi jogászok a helyi közéletben és közigazgatásban” 100 év a mérlegen című konferencia célja, hogy több aspektusból bemutassa a jogászképzés tudományos, köz- és államéleti szerepvállalását.

Neves előadók a százéves pécsi jogászképzés jogi, történeti, gazdasági, szociológiai és politológiai hatásait igyekeznek bemutatni, különös tekintettel a közéletre és a közigazgatásra.

A konferencia programja:

**November 23. (csütörtök)**

Plenáris ülés (PTE Halasy-Nagy József Aula, Pécs, Rákóczi u. 80.)

13:30 – 13:40 Megnyitó: PROF. DR. FÁBIÁN ADRIÁN – egyetemi tanár, dékán (PTE ÁJK)

13:40 – 14:10 DR. CSEFKÓ FERENC – kuratóriumi elnök, c. egyetemi docens (PTE ÁJK)

14:10 – 14:30 DR. HAVASI DEZSŐ – ügyvéd, elnök (Magyar Ügyvédi Kamara)

14:30 – 14:50 DR. DOMANICZKY ENDRE – vezető kutató (Mádl Ferenc Összehasonlító Jogi Intézet)

14:50 – 15:10 DR. PROF. PÁLNÉ KOVÁCS ILONA – akadémikus, egyetemi tanár (PTE BTK)

15:10 – 15:30 DR. FÜLÖP PÉTER – kulturális tanácsadó (PTE), igazgató (Kaposvári Csiky Gergely Színház)

15:30 – Állófogadás

**November 24. (péntek)**

Ülésszakok (PTE Szenátusi Tanácsterem, Pécs, Vasvári Pál utca. 4.)

9:30 – 10:45 I. Ülésszak – „Közjog”

10:45 – 12:15 II. Ülésszak – „Közélet”

12:15 – 12:30 Kávészünet

12:30 – 14:15 III. Ülésszak – „Közigazgatás”

14:15 – Büféebéd

A Tanácskozás a Jövő Közigazgatásáért Alapítvány által a címben megjelölt Konferencia megrendezésére elnyert pályázatának a Nemzeti Együttműködés Alap fejezetet irányító Miniszterelnökség, Bethlen Gábor Alapkezelő Zrt. támogatásával (NEAO-KP-1-2023/2-002072) valósul meg.

Sajtó nyilatkozó: Prof. dr. Fábián Adrián – egyetemi tanár, dékán